2.2. Dôkazy existencie Boha – **Icebreaker**

Hra: **Dôkazy**

Úloha je určená pre celú skupinu. Pripravíme si obrázky alebo fotky detí a rodičov. Môžu byť aj rozstrihané obrázky celej rodiny na deti a rodičov. Obrázky/Fotky detí dáme na jednu kôpku, obrázky/fotky rodičov na druhú. Úloha skupiny bude priradiť obrázky/fotky detí k obrázkom/fotkám ich rodičov. Hľadáme na základe podobnosti detí s rodičmi alebo nejakých iných podobných znakov.

Pomôcky: obrázky rodín alebo fotky rodín alebo aj samostatné fotky obrázky detí a ich rodičov.

*Cieľ: uvedomiť si potrebnosť konkrétnych relevantných dôkazov a argumentov. Nedá sa len slepo niečomu veriť.*